stanford-oval/wikipedia huggingface dataset:
ศิรศักดิ์ อิทธิพลพาณิชย์
ผลงาน > พิธีกร

รายการท่องเที่ยวเชิงอนุรักษ์ เที่ยวเป็นเพลง Music Journey ทุกวันหยุดนักขัตฤกษ์ เวลา 07.45 - 08.15 น. ทางช่อง 3 ร่วมกับ ชวิน จิตรสมบูรณ์, ปีเตอร์ คอร์ป ไดเรนดัล (เริ่มตอนวันแรก 23 ตุลาคม พ.ศ. 2562)
ชื่อชั่วคราว

ชื่อชั่วคราว (อังกฤษ: Working title) เป็นชื่อเบื้องต้นของผลิตภัณฑ์หรือโครงการ การใช้งานนี้พบได้ทั่วไปโดยเฉพาะในภาพยนตร์, โทรทัศน์, เกม,  ดนตรี และการพิมพ์
การใช้งาน

ชื่อชั่วคราวมักใช้ในภาพยนตร์ โทรทัศน์ เกม ดนตรีและสิ่งพิมพ์ ส่วนใหญ่มักใช้เนื่องจากยังไม่มีการตัดสินใจเกี่ยวกับชื่ออย่างเป็นทางการหรือเพื่อปกปิดลักษณะที่แท้จริงของโครงการ
มักใช้ในสิ่งพิมพ์ทางการค้าเป็น (wt)
การใช้งาน > ใช้เป็นชื่อในการผลิต

บางครั้งมีการใช้คำว่า "ชื่อผลงาน" แทนคำว่า "ชื่อชั่วคราว" ชื่อเรื่องเป็นเพียงเรื่องเชิงปฏิบัติเท่านั้น เพื่อป้องกันความสับสน เนื่องจากแนวคิดสำหรับชื่อเรื่องสามารถเปลี่ยนแปลงได้ตลอดเวลาด้วยเหตุผลหลายประการ ตัวอย่างเช่น ในขณะที่ภาพยนตร์เจมส์ บอนด์มักผลิตภายใต้ชื่อที่เป็นตัวเลขอย่างเช่น Bond 22 จนกว่าจะมีการประกาศชื่ออย่างเป็นทางการเป็นส่วนหนึ่งของการตลาด ชื่อที่ออกฉายก็อาจเปลี่ยนแปลงได้เนื่องมาจากการเปลี่ยนแปลงโครงเรื่องที่สำคัญระหว่างการผลิต เช่นเดียวกับที่เกิดขึ้นกับ จักรพรรดิกลายพันธุ์ อัศจรรย์พันธุ์ต๊อง ของดิสนีย์ซึ่งมีชื่อชั่วคราวว่า Kingdom of the Sun
ในบางกรณี อาจมีการใช้ชื่อเรื่องชั่วคราวเป็นชื่อภาพยนตร์ในที่สุด เช่น กรณีที่พระเอก ซามูเอล แอล. แจ็กสัน ยืนกรานจะใช้ชื่อเรื่องว่า Snakes on a Plane หลังจากที่เขาได้รู้ว่าชื่อภาพยนตร์จะถูกเปลี่ยนเป็น Pacific Air Flight 121 เมื่อมีการเข้าฉาย
การใช้งาน > ใช้เป็นชื่อลวง

ชื่อเรื่องปลอมมักถูกใช้โดยภาพยนตร์ที่มีชื่อเสียงหรือละครซีรีส์ทางโทรทัศน์เพื่อป้องกันไม่ให้เกิดความสนใจที่ไม่พึงประสงค์จากสื่อหรือกลุ่มแฟน ๆ ตัวอย่างที่โดดเด่นของชื่อเรื่องที่เป็นกลอุบาย ได้แก่ Blue Harvest (สตาร์ วอร์ส 3 ชัยชนะของเจได), Red Gun (ตระกูลแห่งมังกร) และภาพยนตร์แบทแมน เรื่อง แบทแมน บีกินส์, แบทแมน อัศวินรัตติกาล และ แบทแมน อัศวินรัตติกาลผงาด ซึ่งผลิตภายใต้ชื่อเรื่อง The Intimidation Game, Rory's First Kiss และ Magnus Rex
ณภัทร วิกัยรุ่งโรจน์

| ณภัทร วิกัยรุ่งโรจน์ |
| --- | --- |
เกิด: 3 มกราคม พ.ศ. 2537 (31 ปี)
ศิษย์เก่า: คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (ปริญญาตรี)
อาชีพ: นักแสดง • นายแบบ
ปีที่แสดง: พ.ศ. 2561–ปัจจุบัน
ผลงานเด่น: ด้ายแดง เสียงรักในสายฝน ผู้ชายขายสวย แปลรักฉันด้วยใจเธอ ร้านยารักษารัก รักโคตรร้ายสุดท้ายโคตรรัก
ณภัทร วิกัยรุ่งโรจน์ (อังกฤษ: Naphat Vikairungroj, เกิด 3 มกราคม พ.ศ. 2537) ชื่อจีนว่า หลิว กวังฮุ่ย (刘光辉) เป็นนักแสดงและนายแบบชาวไทย นอกจากจะเป็นนักแสดงแล้ว เขายังเป็นดีเจทางคลื่น Flex 104.5 FM อีกด้วย ผลงานเด่นของเขา ได้แก่ "ด้ายแดง", "เสียงรักในสายฝน", "ผู้ชายขายสวย", "แปลรักฉันด้วยใจเธอ", "ร้านยารักษารัก" และ "รักโคตรร้ายสุดท้ายโคตรรัก"
เข้าสู่วงการ

ณภัทรเริ่มต้นอาชีพนายแบบตามคำแนะนำของเพื่อนที่เป็นโมเดลลิ่ง ในตอนแรกเขาไม่ได้สนใจงานในวงการเลยและรับงานถ่ายโฆษณาเท่านั้น งานแรกของเขาในวงการคือเป็นนายแบบที่มหาวิทยาลัยกรุงเทพ ก่อนหน้านี้เขาทำงานเป็นนักออกแบบให้กับแบรนด์เฟอร์นิเจอร์และจากนั้นก็เริ่มรับงานในวงการแบบเต็มตัว
ผลงาน > ละครโทรทัศน์/ละครซีรีส์

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |
| 2561 | ผู้ชายขายสวย | เฟิร์ส | ไลน์ทีวี | นักแสดงสมทบ |
| 2562 | ด้ายแดง | ศร | ไลน์ทีวี | นักแสดงสมทบ |
| 2562 | เคว้ง | คนที่มาจีบเมย์ | เน็ตฟลิกซ์ | นักแสดงรับเชิญ |
| 2563 | อาทิตย์อัสดง เรื่อง เชื้อหลอนออนไลน์ | คิว | วีทีวี | นักแสดงหลัก |
| 2563 | อาทิตย์อัสดง เรื่อง บทสวดศพแห่งผู้เยาว์วัย | คิว | วีทีวี | นักแสดงรับเชิญ |
| 2563 | เสียงรักในสายฝน | แทนไท | ช่องเวิร์คพอยท์ | นักแสดงหลัก |
| 2564 | ร้านยารักษารัก | วิน | บักกาบู | นักแสดงสมทบ |
| 2564 | แปลรักฉันด้วยใจเธอ | ท็อป | ไลน์ทีวี | นักแสดงสมทบ |
| 2565 | คินน์พอร์ช | ตะวัน | ช่องวัน 31 | นักแสดงสมทบ |
| 2565 | ล่าล้างเมือง | สกาย | ทรูไอดี | นักแสดงหลัก |
| 2566 | ยอดรัก นักทวงคืน | เมธา | วิว | นักแสดงหลัก |
| 2566 | คลับฟรายเดย์ เรื่อง รักนี้..ไม่มีลืม | นาท | ช่องวัน 31 | นักแสดงหลัก |
| 2566 | คืนเปลี่ยนชีวิต | อาร์เจ | ช่องวัน 31 | นักแสดงหลัก |
| 2567 | หยดฝนกลิ่นสนิม | ติณห์ ชาญวิมล | ช่องวัน 31 | นักแสดงหลัก |
| 2568 | ดาหลา บุปผา ฆาตกรรม | อนุสรณ์ เอื้อเทพา (โอม) | เน็ตฟลิกซ์ |  |
วีวี่ บทเพลงจักรกลกู้ศตวรรษ

| --- | --- |
วีวี่ บทเพลงจักรกลกู้ศตวรรษ

Vivy -Fluorite Eye's Song-
สร้างโดย: เทปเป นางัตสึกิ เอจิ อูเมฮาระ
อนิเมะโทรทัศน์
กำกับโดย: ชิมเป เอซากิ
เขียนบทโดย: เทปเป นางัตสึกิ เอจิ อูเมฮาระ
ดนตรีโดย: ซาโตรุ โคซากิ
สตูดิโอ: Wit Studio
ถือสิทธิ์โดย: พลัสเมเดียเน็ตเวิกส์ เอเชีย
เครือข่าย: Tokyo MX, GYT, GTV, BS11, MBS, Me-Tele, HBC, RKB
เครือข่ายภาษาอังกฤษ: อนิพลัส
ฉาย:  3 เมษายน พ.ศ. 2564  –  19 มิถุนายน พ.ศ. 2564
ตอน: 13 (รายชื่อตอน)
มังงะ
เขียนโดย: ทัปเป นางัตสึกิ เอจิ อูเมฮาระ
วาดภาพโดย: โมริตะ ยามาตากะ
สำนักพิมพ์: แม็กการ์เดน
นิตยสาร: Mag Comi
กลุ่มเป้าหมาย: โชเน็ง
ตีพิมพ์ตั้งแต่: 10 เมษายน พ.ศ. 2564 – ปัจจุบัน
นวนิยายชุด
Vivy Prototype
เขียนโดย: ทัปเป นางัตสึกิ เอจิ อูเมฮาระ
วาดภาพโดย: loundraw
สำนักพิมพ์: แม็กการ์เดน
ในเครือ: แม็กการ์เดน บุ๊กส์ วิตโนเวล
ตีพิมพ์ตั้งแต่: 30 เมษายน พ.ศ. 2564 – ปัจจุบัน
วีวี่ บทเพลงจักรกลกู้ศตวรรษ (Vivy -Fluorite Eye's Song-) เป็นซีรีส์อนิเมะโทรทัศน์ออริจินัล ผลิตโดยสตูดิโอวิตสตูดิโอ สร้างสรรค์โดยเทปเป นางัตสึกิและเอจิ อูเมฮาระ ออกอากาศตั้งแต่วันที่ 3 เมษายนถึง 19 มิถุนายน พ.ศ. 2564 ได้รับการดัดแปลงเป็นมังงะ วาดภาพโดยโมริตะ ยามาตานะ เผยแพร่ทางเว็บไซต์ Mag Comi ของสำนักพิมพ์แม็กการ์เดนตั้งแต่วันที่ 10 เมษายน พ.ศ. 2564 ส่วนซีรีส์นิยายเขียนโดยเทปเป นางัตสึกิและเอจิ อูเมฮาระ พร้อมภาพประกอบที่วาดโดย loundraw เริ่มตีพิมพ์เป็นหนังสือในเครือวิตโนเวล เมื่อวันที่ 30 เมษายน พ.ศ. 2564
เนื้อเรื่องย่อ

ในปี ค.ศ. 2056 เป็นยุครุ่งเรืองของเทคโนโลยีที่สามารถผลิตปัญญาประดิษฐ์ (Artificial intelligence) หรือเอไอ (AI) ที่สามารถเคลื่อนที่ได้อย่างอิสระ รวมถึงหุ่นแอนดรอยด์ที่จำลองจากร่างกายมนุษย์ อย่างไรก็ตามเหล่าเอไอนี้ยังคงมีข้อจำกัดในเรื่องของโปรแกรมที่ถูกตั้งไว้เพื่อทำ "หน้าที่" เพียงอย่างเดียว
เอไอนักร้องเพลง มีชื่อว่า วีวี่ ได้รับหน้าที่ในการทำให้ผู้คนได้มีความสุขด้วยเสียงเพลงของเธอ เธอหวังไว้ว่าสักวันหนึ่งเธอจะต้องได้ขึ้นไปแสดงบนเวทีหลักของสวนสนุกที่เธอประจำการอยู่ให้ได้ จนในวันหนึ่งเธอได้พบกับเอไอที่มีชื่อว่า มัตสึโมโต้ ที่อ้างว่าถูกส่งมาจากอนาคต 100 ปีข้างหน้า โดยมีหน้าที่ในการยับยั้งสงครามทำลายล้างระหว่างมนุษย์กับเอไอ การผจญภัย 100 ปีของวีวี่ ในการช่วยโลกนี้จึงได้เริ่มต้นขึ้น
การผลิตและการออกอากาศ

วีวี่ บทเพลงจักรกลกู้ศตวรรษ เป็นซีรีส์อนิเมะโทรทัศน์ที่สร้างสรรค์และเขียนบทโดยเทปเป นางัตสึกิ และเอจิ อูเมฮาระ อำนวยการผลิตโดยบริษัทอะนิเพล็กซ์ และผลิตโดยสตูดิโอ วิตสตูดิโอ อนิเมะกำกับโดยชิมเป เอซากิ โดยมียูสูเกะ คูโบะเป็นผู้ช่วยผู้กำกับ ออกแบบตัวละครโดย loundraw โดยยูอิจิ ทากาฮาชิเป็นผู้ดัดแปลงแบบตัวละครสำหรับแอนิเมชัน ซาโตรุ โคซากิรับผิดชอบดนตรีประกอบ เพลงเปิดคือเพลง "Sing My Pleasure" ร้องโดยไคริ ยางิ อนิเมะมีกำหนดออกอากาศในวันที่ 3 เมษายน พ.ศ. 2564 ทางช่อง Tokyo MX และช่องอื่น ๆ พลัสเมเดียเน็ตเวิร์กส์เอเซีย ถือครองลิขสิทธิ์เผยแพร่ในภูมิภาคเอเชียตะวันออกเฉียงใต้และฉายผ่านทางช่องอนิพลัส เอเซีย
แหล่งข้อมูลอื่น

เว็บไซต์ทางการ (ญี่ปุ่น)
เว็บไซต์ทางการ (อังกฤษ)
วีวี่ บทเพลงจักรกลกู้ศตวรรษ ที่ เอไอเอสเพลย์
วีวี่ บทเพลงจักรกลกู้ศตวรรษ (อนิเมะ) ที่เครือข่ายข่าวอนิเมะ
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
บับเบิ้ล

| บับเบิ้ล |
| --- | --- |
ใบปิดภาพยนตร์

ญี่ปุ่น: バブル
เฮปเบิร์น: Baburu
 
กำกับ: เท็ตสึโร อารากิ
เขียนบท: เก็ง อูโรบูจิ นาโอโกะ ซาโตะ เร็นจิ โอกิ
อำนวยการสร้าง: เก็งกิ คาวามูระ เท็ตสึยะ นากาตาเตะ มิไร คาเซะ
นักแสดงนำ: จุง ชิซง ริริอะ มาโมรุ มิยาโนะ ยูกิ คาจิ ทาซึกุ ฮาตานากะ
ดนตรีประกอบ: ฮิโรยูกิ ซาวาโนะ
บริษัทผู้สร้าง: วิตสตูดิโอ 
ผู้จัดจำหน่าย:   เน็ตฟลิกซ์ (นานาชาติ)  วอร์เนอร์บราเธอส์พิกเจอส์ (ญี่ปุ่น) 
วันฉาย: 10 กุมภาพันพ์ พ.ศ. 2565 (เบอร์ลิน) 28 เมษายน พ.ศ. 2565 (เน็ตฟลิกซ์) 13 พฤษภาคม พ.ศ. 2565 (โรงภาพยนตร์)
ความยาว: 100 นาที
ประเทศ: ญี่ปุ่น
ภาษา: ญี่ปุ่น
บับเบิ้ล (ญี่ปุ่น: バブル; โรมาจิ: Baburu) เป็นภาพยนตร์อนิเมะในปี พ.ศ. 2565 ผลิตโดยสตูดิโอวิต กำกับโดยเท็ตสึโร อารากิ เขียนบทโดยเก็ง อูโรบูจิ ออกแบบตัวละครโดยทากาชิ โอบาตะ และรับผิดชอบดนตรีประกอบโดยฮิโรยูกิ ซาวาโนะ ภาพยนตร์เข้าฉายรอบปฐมทัศน์ที่เทศกาลภาพยนตร์นานาชาติเบอร์ลินเมื่อวันที่ 10 กุมภาพันธ์ พ.ศ. 2565 มีกำหนดปล่อยทั่วโลกทางเน็ตฟลิกซ์ในวันที่ 28 เมษายน พ.ศ. 2565 ก่อนจะเข้าฉายในโรงภาพยนตร์ในประเทศญี่ปุ่นในเดือนพฤษภาคม
นักพากย์

จุง ชิซง พากย์เป็น ฮิบิกะ
ริริอะ พากย์เป็น อุตะ
อลิช ฮิโรเซะ พากย์เป็น มาโคโตะ
มาโมรุ มิยาโนะ พากย์เป็น ชิน
ยูกิ คาจิ พากย์เป็น ไค
ซายากะ เซ็มบงงิ พากย์เป็น อุซางิ
ทาซูกุ ฮาตานากะ พากย์เป็น Denki Ninja
มารินะ อิโนอูเอะ พากย์เป็น Undertaker
ชินอิจิโร มิกิ พากย์เป็น Kantō Mad Lobster
ดนตรี

ดนตรีประกอบภาพยนตร์บรรเลงโดยฮิโรยูกิ ซาวาโนะ เพลงเปิดชื่อเพลงว่า "Bubble feat. Uta" ร้องโดย Eve ส่วนเพลงปิดชื่อเพลงว่า "จาเนะ มาตาเนะ"  (ญี่ปุ่น: じゃあね、またね。; โรมาจิ: Jaa ne, Mata ne.; "ลาก่อน แล้วพบกัน" ร้องโดยริริอะ ผู้พากย์เสียงเป็นอุตะในภาพยนตร์
ไลกา (สุนัข)

บทความนี้เกี่ยวกับสุนัขรัสเซีย สำหรับบริษัทผลิตกล้องถ่ายภาพสัญชาติเยอรมัน ดูที่ ไลก้า (กล้องถ่ายภาพ)
| --- | --- |

ฉายาอื่น ๆ: คุดร์ยัฟกา
สปีชีส์: Canis lupus familiaris
สายพันธุ์: พันทาง
เพศ: เมีย
เกิด: ประมาณ ค.ศ. 1954 มอสโก สหภาพโซเวียต
ตาย: 3 พฤศจิกายน ค.ศ. 1957 สปุตนิก 2 ในวงโคจรต่ำของโลก
ปีปฏิบัติงาน: ค.ศ. 1957
เป็นที่รู้จักสำหรับ: สัตว์ตัวแรกที่โคจรรอบโลก
เจ้าของ: โครงการอวกาศโซเวียต
ไลก้า (อังกฤษ: Laika; รัสเซีย: Лайка, มีความหมายตามตัวอักษรว่า "ช่างเห่า" (barker); ประมาณ ค.ศ. 1954 - 3 พฤศจิกายน ค.ศ. 1957) เป็นสุนัขอวกาศโซเวียต ที่กลายเป็นสัตว์ตัวแรกที่โคจรรอบโลก เช่นเดียวกับเป็นตัวแรกที่เสียชีวิตที่วงโคจรรอบโลก
เนื่องจากเป็นที่ทราบกันน้อยมากถึงผลกระทบของการบินอวกาศที่มีต่อสิ่งมีชีวิตในขณะภารกิจของไลก้า เทคโนโลยีในการผละออกจากวงโคจรยังไม่ถูกพัฒนา จึงคาดการณ์กันว่าไลก้าไม่น่าจะรอดชีวิต นักวิทยาศาสตร์บางคนเชื่อว่ามนุษย์จะไม่อาจมีชีวิตอยู่ได้จากการปล่อยหรือสภาพของอวกาศ ดังนั้น วิศวกรจึงมองว่าเที่ยวบินที่ส่งสัตว์ขึ้นสู่อวกาศด้วยนั้นจำเป็นก่อนภารกิจของมนุษย์ ไลก้าที่เป็นสุนัขเร่ร่อน เดิมชื่อ คุดร์ยัฟกา (รัสเซีย: Кудрявка, "เจ้าขนหยิกน้อย") เข้าสู่การฝึกกับสุนัขอื่นอีกสองตัว และได้รับเลือกเป็นผู้โดยสารไปกับยานอวกาศโซเวียต สปุตนิก 2 ในท้ายที่สุด ซึ่งถูกส่งขึ้นสู่อวกาศเมื่อวันที่ 3 พฤศจิกายน ค.ศ. 1957
คาดว่าไลก้าน่าจะตายภายในไม่กี่ชั่วโมงหลังปล่อยยานจากความร้อนเกิน ซึ่งเป็นไปได้ว่าเกิดจากความล้มเหลวของระบบยังชีพกลางอาร์-7 (R-7 sustainer) ในการแยกจากน้ำหนักบรรทุก สาเหตุและเวลาการตายที่แท้จริงของมันนั้นไม่ได้รับการเปิดเผยต่อสาธารณะกระทั่ง ค.ศ. 2002 แต่ก่อนหน้านั้นได้รายงานอย่างกว้างขวางว่ามันตายเพราะขาดออกซิเจนในวันที่หก หรือตามที่รัฐบาลโซเวียตอ้างแต่แรก มันตายสบาย (euthanised) ก่อนออกซิเจนพร่องไปอีก อย่างไรก็ดี การทดลองพิสูจน์ว่าไลก้าสามารถรอดชีวิตจากการปล่อยยานขึ้นสู่วงโคจรและทนต่อสภาวะไร้น้ำหนัก ซึ่งเป็นการกรุยทางแก่การบินอวกาศมนุษย์และให้ข้อมูลแรก ๆ บางส่วนแก่นักวิทยาศาสตร์ว่า สิ่งมีชีวิตตอบสนองต่อสิ่งแวดล้อมในการบินอวกาศอย่างไร
แหล่งข้อมูลอื่น

History of Sputnik Missions
Sputnik 2 at Astronautix
Laika memorial page เก็บถาวร 2015-06-22 ที่ เวย์แบ็กแมชชีน
ทีมพลีชีพมหาวายร้าย อิเซไค

Upcoming anime television series
| --- | --- |
ทีมพลีชีพมหาวายร้าย อิเซไค
異世界スーサイド・スクワッド (Isekai Sūsaido Sukuwaddo)
แนว: ต่างโลก โลดโผน ผจญภัย
อนิเมะโทรทัศน์
กำกับโดย: เอริ โอซาดะ
อำนวยการสร้างโดย: ชินยะ สึรุโอกะ
เขียนบทโดย: ทัปเป นางาซึกิ เออิจิ อูเมฮาระ
ดนตรีโดย: เคนอิจิโร่ ซูเอฮิโระ
สตูดิโอ: วิต สตูดิโอ
ถือสิทธิ์โดย: วอร์เนอร์บราเธอส์แอนิเมชัน SA/SEA เมเดียลิงก์
เครือข่าย: Tokyo MX, BS11
เครือข่ายภาษาอังกฤษ: Max, Hulu (United States) HBO Go (Southeast Asia, Hong Kong & Taiwan)
ฉาย:  27 มิถุนายน พ.ศ. 2567  –  15 สิงหาคม พ.ศ. 2567
ตอน: 10
ทีมพลีชีพมหาวายร้าย อิเซไค (ญี่ปุ่น: 異世界スーサイド・スクワッド; โรมาจิ: Isekai Sūsaido Sukuwaddo) เป็นซีรีส์โทรทัศน์อนิเมะที่ดัดแปลงมาจากซุยไซด์สควอด ของดีซีคอมิกส์ ผลิตโดยวิต สตูดิโอ ประกาศสร้างและจำหน่ายโดยวอร์เนอร์บราเธอร์ประเทศญี่ปุ่นและกำกับโดย เอริ โอซาดะ บทภาพยนตร์โดย ทัปเป นางาซึกิและเออิจิ อูเมฮาระ ออกแบบตัวละครโดย นาโอโตะ โฮโซดะ จากการออกแบบลายเส้นตัวละครโดยอากิระ อามาโนะและแต่งดนตรีโดย เคนอิจิโร่ ซูเอฮิโระ ซีรีส์นี้มีกำหนดฉายรอบปฐมทัศน์ในประเทศสหรัฐอเมริกาโดยมีทั้งหมดสามตอนในวันที่ 27 มิถุนายน พ.ศ. 2567 บน Max และ Hulu ในประเทศญี่ปุ่นออกฉายวันที่ 6 กรกฎาคม พ.ศ. 2567 บน โตเกียวเอ็มเอ็กซ์และ BS11เพลงเปิดคือ "Another World" ขับร้องโดย โทโมยาสึ โฮเตะ  ในขณะที่เพลงปิดคือ "Go-Getters"  ขับร้องโดย โมริ คาริโอเป
เรื่องย่อ

ในเมืองก็อตแธม อแมนดา หัวหน้าหน่วย A.R.G.U.S. ได้รวมพวกกลุ่มอาชญากร อย่าง พวก ฮาร์ลีย์ ควินน์ และคนอื่น ๆ ส่งพวกนั้นไปในโลกดาบและเวทมนตร์เพื่อทำภารกิจ
ผู้ให้เสียงพากย์

| ตัวละคร | อังกฤษ | ญี่ปุ่น | ไทย |
| --- | --- | --- | --- |
| ด็อกเตอร์ ฮาร์ลีน ควินเซล / ฮาร์ลีย์ ควินน์ |  | อันนะ นางาเซะ |  |
| โจ๊กเกอร์ |  | ยูอิจิโร อูเมฮาระ |  |
| ฟลอยด์ ลอว์ตัน / เดดช็อต |  | เรโกะ ยามากุจิ |  |
| คริสโตเฟอร์ สมิธ / พีซเมคเกอร์ |  | ทาเกฮิโตะ โคยาซุ |  |
| บาซิล คาร์โล / เคลย์เฟซ |  | จุง ฟูกูยามะ |  |
| นานาอุเอะ / คิงชาร์ค |  | ซูบารุ คิมูระ |  |
| ริค แฟล็ก |  | ทากุ ยาชิโระ |  |
| อแมนดา วอลเลอร์ |  | คุจิระ |  |
| ทัตสึ ยามาชิโระ / คาตานะ |  | ชิกะ อันไซ |  |
| ฟิโอเน่ |  | เรนะ อูเอดะ |  |
| อัลโดร่า |  | มามิโกะ โนโตะ |  |
| เซซิล |  | จุน ฟุกุชิมะ |  |
| แร็ตแคชเชอร์ |  | โยจิ อูเอดะ |  |
| ธิงเกอร์ |  | โฮจู โอตสึกะ |  |
| เอนแชนเทรส |  | ชิซูกะ อิโต |  |
| คิลเลอร์ คร็อก |  | ทาโร่ คิอุจิ |  |
ดูเพิ่ม

วีวี่ บทเพลงจักรกลกู้ศตวรรษ ซีรีส์อนิเมะที่ผลิตโดย วิตสตูดิโอ และเขียนบทโดย ทัปเป นากาสึกิ และ เอจิ อูเมฮาระ
แหล่งข้อมูลอื่น

Warner Bros. Entertainment site
Wit Studio site
ทีมพลีชีพมหาวายร้าย อิเซไค (อนิเมะ) ที่เครือข่ายข่าวอนิเมะ
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
โอนิปัง!

| --- | --- |
โอนิปัง!
おにぱん! (Onipan!)
สร้างโดย: โนริฮิโระ นางานูมะ โชงากูกัง-ชูเอชะโปรดักชันส์
อนิเมะโทรทัศน์
กำกับโดย: มาซาฮิโกะ โอตะ
เขียนบทโดย: ทากาชิ อาโอชิมะ
ดนตรีโดย: ยาซูฮิโระ มิซาวะ
สตูดิโอ: วิตสตูดิโอ
เครือข่าย: ทีวีโตเกียว (ทางรายการ โอฮา ซูตะ)
ฉาย:  11 เมษายน พ.ศ. 2565  –  1 กรกฎาคม พ.ศ. 2565
ตอน: 12
โอนิปัง! (ญี่ปุ่น: おにぱん!; โรมาจิ: Onipan!) เป็นซีรีส์อนิเมะโทรทัศน์ออริจินัลญี่ปุ่น สร้างสรรค์โดยโนริฮิโระ นางานูมะ ผลิตโดยสตูดิโอวิตสตูดิโอ  และอำนวยการสร้างโดยโชงากูกัง-ชูเอชะโปรดักชัน กำกับโดยมาซาฮิโกะ โอตะ เขียนบทโดยทากาชิ อาโอชิมะ รับผิดชอบดนตรีประกอบโดยยาซูฮิโระ มิซาวะ  ออกอากาศระหว่างเดือนเมษายนถึงกรกฎาคม พ.ศ. 2565 ทางรายการวาไรตี้สำหรับเด็ก  โอฮา ซูตะ ทางช่องทีวีโตเกียว
แหล่งข้อมูลอื่น

เว็บไซต์ทางการของอนิเมะ (ในภาษาญี่ปุ่น)
โอนิปัง! (อนิเมะ) ที่เครือข่ายข่าวอนิเมะ
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
พระตำหนักภูพิงคราชนิเวศน์

| พระตำหนักภูพิงคราชนิเวศน์ |
| --- | --- |
พระตำหนักภูพิงคราชนิเวศน์ในยามค่ำคืน

ข้อมูลทั่วไป
ประเภท: พระตำหนัก
สถาปัตยกรรม: เรือนไทยภาคกลาง
เมือง: จังหวัดเชียงใหม่
ประเทศ: ประเทศไทย
เริ่มสร้าง: 2471
ผู้สร้าง: สมเด็จพระมหิตลาธิเบศร อดุลยเดชวิกรม พระบรมราชชนก 
การออกแบบและการก่อสร้าง
สถาปนิก: หม่อมเจ้าสมัยเฉลิม กฤดากร
วิศวกร: หม่อมเจ้าสมัยเฉลิม กฤดากร
พระตำหนักภูพิงคราชนิเวศน์ เป็นพระตำหนักในประเทศไทย ตั้งอยู่บนดอยบวกห้า ตำบลสุเทพ อำเภอเมืองเชียงใหม่ จังหวัดเชียงใหม่ ความสูงจากระดับน้ำทะเล 1,373.197 เมตร ในเนื้อที่โดยรอบประมาณ 284 ไร่
ประวัติ

พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าให้สร้างขึ้น ในปี พ.ศ. 2504 และพระราชทานนาม พระตำหนักองค์นี้ว่าภูพิงคราชนิเวศน์ โดยทรงเลือกจาก หนึ่งใน 2 ชื่อ ซึ่งสมเด็จพระสังฆราชเจ้า กรมหลวงวชิรญาณสังวร วัดบวรนิเวศราชวรวิหาร เมื่อครั้งเป็นที่ พระศาสนโสภณ เป็นผู้คิดชื่อถวาย คือ “พิงคัมพร” กับ “ภูพิงคราชนิเวศน์” พระตำหนักแห่งนี้ ใช้เป็นที่ประทับในโอกาสที่เสด็จพระราชดำเนินแปรพระราชฐานมาประทับแรม ที่จังหวัดเชียงใหม่ เพื่อทรงงาน และเยี่ยมเยียนราษฎรในเขตภาคเหนือ รวมทั้งเพื่อรับรองพระราชอาคันตุกะที่เข้ามาเจริญสัมพันธไมตรีกับไทยในโอกาสต่าง ๆ การที่ทรงเลือกสร้างที่จังหวัดเชียงใหม่ เนื่องจากมีอากาศเย็นสบาย ภูมิประเทศสวยงาม อีกทั้งเคยเป็นเมืองหลวงมาก่อน ผู้คนพลเมืองยังดำรงรักษาจารีตขนบธรรมเนียม ประเพณีอันดีงามไว้
สถาปัตยกรรม

พระตำหนักภูพิงคราชนิเวศน์ มีลักษณะเป็นแผนผังแบบเรือนไทยภาคกลางที่เรียกว่า “เรือนหมู่” มีรูปแบบสถาปัตยกรรมเป็นไทยประเพณีประยุกต์ ก่ออิฐถือปูน ยกพื้นสูงหลังคาทรงไทย ภายในประกอบไปด้วยท้องพระโรง ห้องเสวย ห้องบรรทม และห้องสรง และส่วนที่ประทับสำหรับพระราชอาคันตุกะ โดยมีเฉลียงใหญ่ และพลับพลาหอนกเป็นที่ประทับทอดพระเนตรทัศนียภาพของเมืองเชียงใหม่ ชั้นบนเป็นที่ประทับ ชั้นล่างเป็นที่อยู่ของมหาดเล็ก และคุณข้าหลวง ออกแบบแปลนโดยหม่อมเจ้าสมัยเฉลิม กฤดากร สถาปนิกพิเศษ กรมศิลปากร ออกแบบรูปด้านโดยหม่อมราชวงศ์ มิตรารุณ เกษมศรี และทรงพระกรุณาโปรดเกล้าฯ ให้สำนักงานทรัพย์สิน ส่วนพระมหากษัตริย์ดำเนินการก่อสร้างโดยมีหม่อมเจ้า สมัยเฉลิม กฤดากร เป็นผู้อำนวยการก่อสร้าง หม่อมราชวงศ์มิตรารุณ เกษมศรี และนายประดิษฐ์ ยุวพุกกะ จากกองสถาปัตยกรรม กรมศิลปากรเป็นผู้ช่วย และได้ทรงพระกรุณาโปรดเกล้าฯ ให้พลเอกหลวงกัมปนาท แสนยากร องคมนตรี เป็นผู้แทนพระองค์ ในการวางศิลาฤกษ์พระตำหนักเมื่อ วันพฤหัสบดีที่ 24 สิงหาคม พ.ศ. 2504 เวลา 10 นาฬิกา 49 นาที การก่อสร้างพระตำหนักใช้เวลา 5 เดือนก็แล้วเสร็จ จากนั้น ทรงพระกรุณาโปรดเกล้าฯ ให้หม่อมราชวงศ์มิตรารุณ เกษมศรี เป็นทั้งสถาปนิก และมัณฑนากรออกแบบ ตกแต่ง ภายในพระตำหนัก ทั้งในส่วนที่ประทับและส่วนที่ใช้รับรองพระราชอาคันตุกะทั้งหมด โดยออกแบบให้เป็นแบบไทยประยุกต์ ดัดแปลงให้เหมาะสมกับการใช้แบบสากลมากขึ้น
สถานที่อื่น ๆ ภายในพระตำหนัก

พระตำหนักพฤกษาวิสุทธิคุณ เป็นอาคาร 2 ชั้น มีชั้นใต้ดิน ตั้งอยู่บนเนินเป็นสถาปัตยกรรมไทยภาคกลางผสมกับภาคเหนือเป็นที่ประทับของสมเด็จพระศรีนครินทราบรมราชชนนีและสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ออกแบบโดยหม่อมราชวงศ์มิตรารุณ เกษมศรี
พระตำหนักยูคาลิปตัส 1 ก่อสร้างตามพระราชเสาวนีย์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงให้ทดลองนำเอาไม้ที่เจริญเติบโตไว เช่น ยูคาลิปตัสมาใช้ประโยชน์ ในการก่อสร้างที่พักอาศัยในรูปแบบ Log Cabin เพื่อทรงต้องการให้ลดการใช้ไม้สักในประเทศลง มีนายกิตติ คุปตะวินิจ เป็นสถาปนิกออกแบบและควบคุมการก่อสร้าง โดยก่อสร้างพร้อมตกแต่งแล้วเสร็จต้นเดือนมกราคม พ.ศ. 2535
เรือนปีกไม้ เป็นเรือนไม้ที่ประทับของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี
เรือนรับรอง  เป็นอาคาร 2 ชั้น สถาปัตยกรรมแบบไทยประยุกต์ใช้เป็นที่พักของพระราชอาคันตุกะและข้าราชบริพารชั้นผู้ใหญ่ที่ตามเสด็จนอกจากนี้ยังใช้เป็นที่รับรองแขกในขณะรอเข้าเฝ้าหรือร่วมงานพระราชทานเลี้ยง
พลับพลาผาหมอน  เป็นพลับพลาที่ประทับทำด้วยไม้สักทองแบบกระท่อมของชาวนาใช้เป็นที่ประทับพักผ่อนพระอิริยาบถและเสวยพระกระยาหารในบางครั้ง
น้ำพุทิพย์ธาราของปวงชน  เป็นอ่างเก็บน้ำขนาดใหญ่ที่เก็บกักน้ำไว้ใช้ในพระตำหนัก ริมอ่างเก็บน้ำมีพลับพลาที่ประทับตั้งอยู่
พระตำหนักยูคาลิปตัส 2  เป็นพระตำหนักแบบ Log Cabin ที่ใช้ไม้ยูคาลิปตัสในการก่อสร้างอีกหลังหนึ่ง ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีพระราชเสาวนีย์ให้สร้างขึ้น เพื่อพระราชทานแด่พระบาทสมเด็จพระวชิรเกล้าเจ้าอยู่หัว สำหรับทรงใช้เป็นที่ประทับ โดยก่อสร้างเมื่อ พ.ศ. 2536 มีนายกิตติ คุปตะวินิจ เป็นสถาปนิกผู้ออกแบบแปลนและควบคุมการก่อสร้าง
สวนสุวรี  เป็นสวนกุหลาบซึ่งตั้งตามชื่อของท่านผู้หญิงสุวรี เทพาคำนางสนองพระโอษฐ์
หอพระ  เป็นหอพระที่ตั้งอยู่สูงสุดสำหรับเป็นที่ประดิษฐานพระพุทธรูปเพื่อทรงสักการะเมื่อเสด็จมาประทับแรม เป็นหอขนาดเล็กแบบไทยล้านนาประยุกต์
การรับรองพระราชอาคันตุกะ

พระตำหนักภูพิงคราชนิเวศน์นอกจากจะเป็นที่ประทับของพระบาทสมเด็จพระปรมินทรมหาภูมิพลอดุลยเดชและพระบรมวงศานุวงศ์แล้วยังมีพระราชอาคันตุกะจากต่างประเทศอีกหลายพระองค์เช่น สมเด็จพระเจ้าเฟรเดอริกที่ 9 แห่งเดนมาร์ก และ สมเด็จพระราชินีอิงกริดแห่งเดนมาร์ก เมื่อเดือนมกราคม พ.ศ. 2505 สมเด็จพระราชินีนาถยูเลียนาแห่งเนเธอร์แลนด์ และ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ จากประเทศเนเธอร์แลนด์ สมเด็จพระราชาธิบดีโบดวงแห่งเบลเยียม และสมเด็จพระราชินีฟาบิโอลาแห่งเบลเยียม แห่งประเทศเบลเยี่ยม
ข้อแนะนำเมื่อเข้าชมพระตำหนักภูพิงคราชนิเวศน์

ห้ามส่งเสียงดังหรือก่อความไม่สงบในลักษณะใด ๆ
โปรดแต่งกายให้เหมาะสม ห้ามสวมกางเกงขาสั้น เสื้อกล้าม และเสื้อแขนกุด
ห้ามเข้าแปลงดอกไม้และสนามหญ้า ห้ามเด็ดดอกไม้
ห้ามพกพาอาวุธทุกชนิด
ห้ามนำสุนัขและสัตว์เลี้ยงทุกชนิดเข้าโดยเด็ดขาด
ห้ามใช้โดรนในเขตพระราชฐาน
เวลาทำการ

เวลาทำการ (ทุกวัน): 08.30 – 16.30 น.
เวลาจำหน่ายบัตร: 08.30 – 15.30 น.
งดการเข้าชมในระหว่างเสด็จแปรพระราชฐาน (เดือนมกราคม-ต้นเดือนมีนาคม)
ค่าเข้าชม

ผู้ใหญ่ 20 บาท
เด็กนักเรียน 10 บาท
ชาวต่างชาติ 50 บาท